Category:Mikula Ľudovít

Narodil sa 1. februára 1961 v Krompachoch. O svojom vzťahu ku comicsu a k životu sám píše:

"Od malička som rád kreslil a dobrú comicsovú školu som dostal v rokoch 1968-69, kedy som dostával pravidelné mesačné zásielky comicsov od uja z Veľkej Británie. V prvom ročníku súťaže O CENU BEMÍKA v Prahe som obsadil prvé miesto s comicsom GROVEN - Hviezdny Pútnik, ktorý neskôr vyšiel farebne v časopise BUBLINKY. V roku 1992 som dokončil 50 stránkový čiernobiely príbeh JÁNOŠÍK, ktorý dosiaľ, žiaľ, nikto neuverejnil. Comics ma fascinuje, rád hi kreslím a rád si nejaký dobrý comics prečítam - hlavne preto - že v ňom obyčajne zvíťazí spravodlivosť, ktorej je na svete tak málo, a ktorú považujem za jednu z najdôležitejších vecí na svete. Okrem comicsov mám rád dobrú hudbu, sám skladám piesne, hrám na gitare a spievam v rockovej kapele BABA JAGA. Nadovšetko milujem krásnu slovenskú prírodu, svoju manželku a ďakujem všetkým, ktorí mi v mojej práci pomáhali a podporovali ma."